Document ID: /roh_data/filtered/Bilingualer_Corpus_interleaved-it-rm.jsonl.gz/64

This is a text translated from Italian to Rumantsch Grischun.
Governo: fondamentalmente approvata la legge federale sul mercato dell'elettricità

Nella sua presa di posizione al Consigliere federale on. Moritz Leuenberger, il Governo grigione approva il disegno per una legge federale sul mercato dell'elettricità (LME). Le ivi contenute regolamentazioni sono di imminente importanza per l'economia dell'acqua dei Grigioni.

Con l'apertura del mercato europeo dell'elettricità deve essere adeguata la rispettiva legislazione della Confederazione. Per tale motivo è stato elaborato il disegno per una LME. Il nuovo atto legislativo deve rendere possibile un passaggio regolato dall'attuale sistema a quello futuro. I punti chiave del disegno LME sono tra l'altro:

Il principio della cooperazione e della sussidiarietà già contenuto nella legge sulla protezione dell'ambiente, dell'energia e CO2.

La fornitura regolata di una rete su base contrattuale (Regulated Third Pary Access).

Basi per l'esercizio di rete, la gestione finanziaria e la garanzia dell'approvvigionamento.

Regolamentazioni atte ad evitare che gli impianti esistenti vengano chiusi per motivi economici.

Deve essere data la preferenza alle energie rinnovabili.

Nei Grigioni acqua in abbondanza

Il Cantone dei Grigioni contribuisce con il 50 per cento all'intera produzione di elettricità svizzera da forza idrica. L'elettricità generata idraulicamente è di grande importanza sia per la Svizzera che per i Grigioni. Da una parte lo sfruttamento della materia prima acqua offre un gran numero di posti di lavoro e dall'altra una grande quota degli introiti del Cantone e dei comuni proviene dalle centrali idroelettriche (imposte, canone per diritti d'acqua, ecc.). Per i Grigioni è molto importante potere mantenere gli impianti per lo sfruttamento della forza idrica anche nel mercato dell'elettricità liberalizzato, poterli garantire e potenziare anche a lungo termine.

La Svizzera è un membro importante dell'interconnessione europea

Finora la Svizzera si è trovata nella fortunata condizione di potere in gran parte usufruire degli impianti di produzione interna. L'economia svizzera dell'elettricità ha acquistato una posizione primordiale nel sistema dell'interconnessione europea, dalla quale il nostro paese potrà trarre netti vantaggi. Grazie a questa interconnessione è possibile fornire le eccedenze all'estero e coprire le lacune nei mesi invernali. Con l'esportazione dell'elettricità la produzione degli impianti idroelettrici situati all'estero, problematici dal profilo ecologico e della sicurezza, può essere a periodi sospesa. L'interconnessione ha inoltre quale conseguenza per la Svizzera una maggiore sicurezza per quanto concerne l'approvvigio-namento, un approvvigionamento energetico efficiente dal profilo economico nonché entrate per la nostra economia interna. Il Governo sottolinea che questi vantaggi non vanno abbandonati.

Introdurre la tassa d'incentivazione

Nel contesto della liberalizzazione del mercato dell'elettricità il Governo richiede esplicitamente di riscuotere una tassa d'incentivazione sulle fonti energetiche non rinnovabili. Le rispettive basi dovranno necessariamente essere introdotte nella legge sull'energia che attualmente viene trattata dalle Camere federali. La tassa corrisponderebbe alla misura più semplice ed effettiva al fine di potenziare la competitività della forza idrica. Il Governo propone inoltre di rendere più flessibili le prescrizioni sul deflusso residuale nella legge sulla protezione delle acque e di rivedere le disposizioni di risanamento contenute nello stesso atto legislativo. Per quanto concerne la concorrenzialità della forza idrica si dovranno inoltre perseguire procedure semplificate. I contratti esistenti sulla fornitura dell'energia elettrica non vanno abrogati come previsto dal disegno LME.

La Tour de Suisse attraversa in parte i Grigioni

Il Governo rilascia all'ente competente dell'organizzazione della Tour de Suisse 1998 l'autorizzazione di svolgere il giro nei Grigioni. I ciclisti professionisti sono attesi per il 20 e 21 giugno 1998. Per il 21 giugno è anche prevista la manifestazione popolare "Tour de Suisse-Trophy" per ciclisti dilettanti. Il percorso previsto:

Sabato, 20 giungo 1998 (5. tappa Malpensa Italia - Lenzerheide, 225 km) Confine Italia/GR -Passo dello Spluga - Spluga - Sufers - Andeer - Zillis - Thusis - Fürstenaubruck - Sils i.D. - Tiefencastel - Lantsch - Lenzerheide/arrivo Talstation Rothorn-Bahn

Domenica, 21 giugno 1998 (6. tappa Alpencircuit con partenza e traguardo a Lenzerheide, 156 km) Lenzerheide - Lantsch - Brienz - Alvaneu Bad - Filisur - Bergün - Preda - Albulapass - La Punt - Samedan - St. Moritz - Silvaplana - Julierpass - Bivio - Rona - Savognin - Tiefencastel - Zorten - Valbella - Lenzerheide - Lantsch - Tiefencastel - Alvaschein - Zorten - Valbella - Lenzerheide/arrivo Talstation Rothorn-Bahn

La "TdS-Trophy" per dilettanti che si svolge altrettanto domenica, 21 giugno attraversa lo stesso tracciato della 6. tappa dei professionisti però senza il tratto a otto supplementare.

Viene semplificato il rilascio degli atti di origine

A partire dal 1( luglio 1998 non dovrà più essere autenticata la firma dell'ufficiale di stato civile nell'atto di origine ad opera della Cancelleria di Stato. Viene abrogata la rispettiva disposizione nell'ordinanza del Governo. Il rilascio degli atti di origine diventa quindi più semplice e meno caro sia per le autorità che per le cittadine e i cittadini.

Dai Comuni

Vengono definitivamente approvati i seguenti progetti edili e di risanamento:

Ampliamento dell'impianto scolastico per il livello superiore a Savognin. Costi computabili 490'000 franchi, sussidio cantonale 20 per cento.

Tappa 1998 del risanamento edile e del dispositivo termotecnico degli edifici dell'ospizio per la cura dei bambini Scalottas a Scharans (con riserva del sovvenzionamento da parte della Confederazione). Costi computabili circa un milione di franchi, sussidio cantonale 40 per cento.

Centro di pedagogia speciale Giuvalta a Rothenbrunnen: risanamento della scuola e nuova strutturazione del cortile interno presso l'edificio principale e le case di gruppo. Costi computabili 875'000 franchi, sussidio cantonale 40 per cento.

Vengono approvate la nuova legge sulle tasse di soggiorno e di sport nonché la tassa per la promozione del turismo di Parpan e la revisione parziale della pianificazione locale di Lü, con riserve anche la revisione parziale della pianificazione locale di Breil/Brigels.

Vengono stanziati crediti per un ammontare totale pari all'incirca a 4.7 mio. di franchi per diversi progetti di costruzioni stradali.

Affari del personale

Vengono nominati quali docenti di scuola media II per storia ed eventualmente un ulteriore materia Cristina Maranta Tschümperlin e Guido Decurtins con un incarico al 50 per cento ciascuno. Essi inizieranno la nuova attività per metà agosto 1998.

Organo: Governo

Fonte: it Cancelleria di Stato dei Grigioni

Data: 20.05.1998

2

Regenza: La lescha federala davart il martgà d'electricitad è da princip en urden

En sia posiziun a cusseglier federal Moritz Leuenberger beneventa la regenza grischuna il sboz per ina lescha federala davart il martgà d'electricitad (LME). Las regulaziuns ch'èn cuntegnidas en questa lescha èn da gronda muntada per l'economia d'aua dal Grischun.

En connex cun l'avertura dal martgà europeic d'electricitad sto vegnir adattada la legislaziun respectiva da la confederaziun. Per quest motiv è vegnì elavurà il sboz per ina LME. Quest nov relasch duai pussibilitar in passadi reglà dal sistem actual al sistem futur. Ils puncts centrals dal sboz per la LME èn tranter auter:

Il princip da cooperaziun e da subsidiaritad ch'è cuntegnì gia en la lescha davart l'ambient, l'energia ed il CO2.

L'access a la rait ch'è reglà sin la basa d'in contract (Regulated Third Pary Access).

Ils princips per il manaschi da la rait, la contabilitad e per la garanzia dal provediment.

Las regulaziuns che duain impedir ch'implants existents vegnian mess ord funcziun per motivs economics.

Ins duai preferir l'electricitad d'energias regenerablas.

Il Grischun, chantun da las chombras d'aua

Il chantun Grischun contribuescha bunamain 50 pertschient electricitad a la producziun totala d'electricitad ord forza d'aua en Svizra. L'electricitad ch'è vegnida producida ord forza idraulica è da gronda muntada tant per la Svizra sco er per il Grischun. D'ina vart porscha l'utilisaziun da la materia prima aua numerusas plazzas da lavur, da l'autra vart deriva ina gronda part da las entradas dal chantun e da las vischnancas ord las ovras idraulicas (taglias, tschains d'aua e.u.v.). Per il Grischun esi fitg impurtant da pudair mantegnair, segirar e rinforzar a lunga vista ils implants per l'utilisaziun da la forza d'aua er en il martgà d'electricitad liberalisà.

La Svizra è impurtanta en la federaziun europeica

Fin uss era la Svizra en la situaziun confortabla da sa proveder per gronda part cun electricitad ord agens implants da producziun. L'economia svizra d'electricitad ha acquistà ina posiziun excellenta en la federaziun europeica. Da quella po noss pajais profitar bler. Questa federaziun dat la pussaivladad, da vender surplis d'electricitad en l'exteriur e da cuvrir largias da provediment durant l'enviern. Grazia a l'export d'electricitad pon ovras idraulicas en l'exteriur vegnir messas ord funcziun per in tschert temp. Quellas ovras èn problematicas ord vista ecologica ed ord motivs da segirezza. La federaziun procura ultra da quai per dapli segirezza da provediment per la Svizra, in provediment d'electricitad economicamain pli efficazi sco er entradas per noss'economia publica. La regenza accentuescha che quests avantatgs na pon betg vegnir bandunads.

Introducir ina taxa directiva

En connex cun la liberalisaziun dal martgà d'electricitad pretenda la regenza expressivamain d'incassar ina taxa directiva sin purtaders d'energia che n'èn betg regenerabels. La basa per quest intent duess vegnir registrada en scadin cas en la lescha d'energia che vegn tractada gist uss dals cussegls federals. La taxa fiss la mesira la pli simpla ed efficazia per rinforzar la capacitad da concurrenza da la forza d'aua. Dal rest propona la regenza da flexibilisar las prescripziuns davart la quantitad d'aua restanta en la lescha davart la protecziun da las auas e da reponderar las disposiziuns da sanaziun ch'èn cuntegnidas en la medema lescha. Per cuntanscher la capacitad da concurrenza da la forza d'aua esi da crear proceduras pli simplas. Contracts existents davart la furniziun d'electricitad na duessan betg vegnir abolids, sco ch'il sboz per ina LME prevesa.

La Tour de Suisse passa per part tras il Grischun

La regenza dat la permissiun a l'organisaziun da la Tour de Suisse 1998 da manar parts dal gir tras il Grischun. Ils ciclists professiunals vegnan ad arrivar ils 20 e 21 da zercladur 1998. Medemamain è vegnida annunziada per ils 21 da zercladur l'occurenza ciclista populara "Tour de Suisse-Trophy" per ciclists amaturs. Las rutas previsas:

sonda, ils 20 da zercladur 1998 (5avla etappa Malpensa Italia - Lai, 225 km) cunfin Italia/GR - Pass dal Spleia - Spleia- Sur (Valrain) - Andeer - Ziràn - Tusaun - La Punt/Farschno - Seglias - Casti - Lantsch - Lai/arriv staziun da la pendiculara dal Rothorn

dumengia, ils 21 da zercladur 1998 (6avla etappa circuit da las Alps cun partenza ed arriv a Lai 156 km) Lai - Lantsch - Brinzauls - Bogn d'Alvagni - Filisur - Bravuogn - Preda - pass da l'Alvra - La Punt - Samedan - San Murezzan - Silvaplauna - pass dal Güglia - Beiva - Rona - Savognin - Casti - Zorten - Valbella - Lai - Lantsch - Casti - Alvagni - Zorten - Valbella - Lai/arriv staziun da la pendiculara dal Rothorn

La "TdS-Trophy" per amaturs ch'ha er lieu dumengia, ils 21 da zercladur maina tras il medem tschancun sco la 6avla etappa dals profis, dentant senza cirquit supplementar.

Emetter scrits d'origin daventa pli simpel

Sin il 1. da fanadur 1998 na sto la suttascripziun da l'uffiziant da stadi civil betg pli vegnir legalisada da la chanzlia chantunala. La prescripziun respectiva en l'ordinaziun da la regenza vegn abolida. Uschia daventi pli simpel e pli bunmartgà d'emetter scrits d'origin tant per las autoritads sco er per las burgaisas ed ils burgais.

Da las vischnancas

Ils suandants projects da construcziun e da sanaziun vegnan approvads definitivamain:

Engrondiment da la chasa da scola per il stgalim aut a Savognin. Custs imputabels 490'000 francs, contribuziun chantunala 20 pertschient.

Etappa 1998 da la sanaziun architectonica ed energetica dals edifizis da la chasa da tgira e da dimora per uffants Scalottas a Scharàns (cun resalva da la subvenziun tras la confederaziun). Custs imputabels var in milliun francs, contribuziun chantunala 40 pertschient.

Center per pedagogia curativa Giuvalta a Giuvaulta: Sanaziun da la chasa da scola e restructuraziun da la curt interna tar l'edifizi principal e tar las chasas da gruppas. Custs imputabels 875'000 francs, contribuziun chantunala 40 pertschient.

La nova lescha davart las taxas da cura e da sport sco er davart las taxas per promover il turissem da Parpan e la revisiun parziala da la planisaziun locala da Lü vegnan approvadas, cun resalvas er la revisiun parziala da la planisaziun locala da Breil.

Per differents projects da construcziun da vias en il chantun vegnan dads libers credits d'in import total da var 4.7 milliuns francs.

Fatgs dal persunal

Cristina Maranta Tschümperlin e Guido Decurtins vegnan elegids sco persunas d'instrucziun da scola media II per istorgia ed eventualmain in ulteriur rom cun mintgamai in pensum da 50 pertschient. Els entschaivan mez avust 1998.

Gremi: regenza

Funtauna: rg chanzlia chantunala dal Grischun

Data: 20.05.1998